open-index/open-wikipedia-markdown huggingface dataset:
Dianahallen

**Dianahallen** (bulgarsk: зала "Диана") er en idrettshall i Jambol i Bulgaria. Hallen er en av de større innendørsarenaene for idrett i Bulgaria, med en publikumskapasitet på 3000 sitteplasser. Hallen ble bygget i 1964, og seneste ombygging fant sted i 2006. Hallen ligger i byparken i Jambol, i nærheten av elven Tundzja.

Dianahallen er hjemmearena for basketballklubben BK Tundzja Jambol. Av andre idretter som drives i hallen kan nevnes turn, boksing og bryting. Dianahallen brukes også til ulike kulturelle arrangementer.

## Eksterne lenker
* Диана hos BG basket 
* Om hallen/historikk hos yambolbasketball.com
Asientos

**Asientos** er en landsby og en kommune øst i den meksikanske delstaten Aguascalientes. Kommunen hadde 45&nbsp;492 innbyggere i 2010, mens selve landsbyen hadde 4&nbsp;517 innbyggere. Den største landsbyen i kommunen er Villa Juárez, med 4&nbsp;888 innbyggere.

Kommunen består for det meste av halvørken, og den har en rekke ulike kaktusarter.

På grunn av sin tradisjonelle livsstil har Asientos status som «Pueblo Mágico».

## Referanser


## Eksterne lenker
* 
* Asientos hos Pueblos México
Tapalpa

**Tapalpa** er en landsby og en kommune i Jalisco i Mexico. Den befinner seg sør i delstaten, om lag 118 km fra Guadalajara. Landsbyen hadde 5&nbsp;782 innbyggere i 2010, mens hele kommunen hadde 18&nbsp;096 innbyggere.

Tapalpa har status som «Pueblo Mágico» på grunn av sin skjønnhet og vakre landskaper. Kommunen er kjent for de såkalte Piedras Bolas, noen store steiner. Selve landsbyen ligger i fjellene og er omgitt av barskog.

Navnet Tapalpa kommer fra nahuatl Tlapalpan, som betyr «Sted med farga jord».

## Referanser


## Eksterne lenker
* 
* Kommunens offisielle hjemmeside
* Tapalpa hos Pueblos México
Stille før stormen (Frank Aleksandersen-album)

***Stille før stormen*** er et musikkalbum med Frank Aleksandersen, utgitt i april 1986.

## Sporliste
# «Du må itj» (Frank Aleksandersen)
# «Snart kjæm ænglan» &ndash; Snart kommer änglarna att landa (Ulf Lundell/F. Aleksandersen)
# «Rosalind» (Kaare Skevik jr.)
# «Fræm mot det søte livet» (Ulf Lundell/Frank Aleksandersen)
# «Sommer'n ska bli lang» (Frank Aleksandersen)
# «Glad igjen» &ndash; Carey (Joni Mitchell/Ulf Lundell/Frank Aleksandersen)
# «Sovne hos kvarainner» (Nick Borgen/Peter Resac/Frank Aleksandersen)
# «Hvæm e fiende hvæm e vænn» (Frank Aleksandersen)
# «Stille før stormen» (Frank Aleksandersen)

## Medvirkende
### Musikere
* Frank Aleksandersen – sang, gitarer, produsent, låtskriver, arrangement
* Jonas Fjeld – gitarer
* Marius Müller – gitarer
* Bent Bredesen – gitarer
* Per Kolstad – keyboard
* Pål Reinertsen – bass
* Kjetil Bjerkestrand – synthesizer 
* Per Hillestad – trommer
* Sjur Johansen – gitarer
* Lasse Hafreager – keyboard
* Jon Esben Johnsen – bass
* Torkild Myhre – elektrisk gitar
* Jan Svelgen – elektrisk gitar
* Helge Grøslie – vokal
* Solfrid Stene – vokal
* Randi Hansen – vokal
* Johnny Frisvoll – kor
* Torbjørn Vike – kor
* Einar B. Vike – kor
* Aasmund Brevik – kor

### Andre medvirkende
* Ingar Helgesen – produsent og tekniker
* Arve Sigvaldsen – digital mastering-tekniker
* Dag Spant - fotograf
* Ole Leikarnes - maskot 
* Anca Jensen - design

## Referanser


## Eksterne lenker
*
NSKOV

**Nationalsozialistische Kriegsopferversorgung** (**NSKOV**) var en nasjonalsosialistisk veteranorganisasjon stiftet i 1934.

Foreningen var en veldedighetsorganisasjon for krigsofre (første verdenskrig), og en underavdeling av NSDAP. Logoen var et stående sverd foran en oval eikeløvkrans, med et jernkors med swastika på i senter.

Etter lov nr. 5 av den amerikanske militære regjering 31. mai 1945 ble NSDAP og alle dens institusjoner og organisasjoner oppløst, og dermed også NSKOV.

## Eksterne lenker
*
Salbreen

**Salbreen** er en isbre som ligger sentralt i fjellmassivet Sør-Rondane i Dronning Maud Land. Den er om lag tolv kilometer lang og strømmer i nordlig retning mellom Salen og Bergersenfjella.

Breen ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.

## Kilder
*
Pseudomorfose

**Pseudomorfose** er en geologisk prosess, hvor et mineral, krystall eller krystallaggregat gjennomgår en kjemisk eller strukturmessig forandring og erstatter det tidligere mineralet ved å opptre med krystallformen til det opprinnelige mineralet. En kan også kalle mineralet som oppstår for *en pseudomorfose*. Pseudomorfose kan også forekomme uten noen som helst kjemisk endring, da kalles det paramorfose.

## Eksempler
Eksempler på mineraler som blir dannet som et resultat av pseudomorfose, er sølvglans etter sølv, serpentin etter olivin eller goethitt etter pyritt. Noen ganger fortrenges den opprinnelige substansen helt av det nye stoffet, for eksempel hos kvarts etter fluoritt eller kobber etter aragonitt.

## Referanser
Duan Zhigui

**Duan Zhigui** (forenklet kinesisk: 段芝贵, tradisjonell kinesisk: 段芝貴, pinyin: *Duàn Zhīguì*; født i 1869 i Hefei i provinsen Anhui i Kina, død i mars 1925 i Tianjin) var en kinesisk general under Qing-dynastiet og senere krigsherre.

Han ble Qingdynastiets guvernør i Heilongjiang. Deretter, i årene 1912-13, var han guvernør i provinsen Chahar, og 1914-1915 militærguvernør i Hubei, og 1915-1916 militær- og sivilguvernør i Fengtian.

Han var en trofast støttespiller til Yuan Shikai, og fikk tilnavnet «den adopterte prins». Da Duan Qirui, også han fra Hefei, grep makten i Beijing, ble Duan Zhigui gjort til krigsminister i 1917. Men ved Duan Qiruis fall i 1920 flyktet Duan Zhigui til den japanske ambassade. Han fikk forlate den i 1922 og bodde så i Tianjin til sin død der i 1925.
Ole André Myhrvold

**Ole André Myhrvold** (født 1978) er norsk politiker som representerer Senterpartiet. Han var stortingsrepresentant for Østfold fra 2017 til 2025. Myhrvold var ordfører i Trøgstad fra 2011 til 2017. Han var medlem av Trøgstads kommunestyre 2007–2017.

Ole André Myhrvold var politisk nestleder i Senterungdommens Landsforbund fra 1998 til 2000. Han har bakgrunn som journalist, informasjonssjef i Coop Norge og har også vært  klubbtillitsvalgt i Handel og Kontor og de ansattes representant i Coop Norges styre. 

## Referanser


## Eksterne lenker
* 
*
Krister Isaksen

**Krister Are Isaksen** (født 1970) er en norsk tidligere fotballspiller.

Isaksen startet karrieren i Skrim, men flyttet til Kristiansand som 14-åring. Der gikk han gradene i Start inntil han ble tatt opp i A-stallen før 1988-sesongen.

Etter tre sesonger i Start ble han i 1991 hentet til Strømsgodset av tidligere  Tor Røste Fossen. Han gikk mye skadet i starten og fikk lite spilletid den første sesongen, som endte med nedrykk og cupgull for Godset. Isaksen ble toppscorer i Strømsgodset i Tippeligaen i 1993, 1995 og 1996. Oppholdet i Drammen inneholdt også cupfinale i 1993 og et nytt nedrykk i 1994. Isaksen oppnådde legendestatus i Drammen da han scoret det avgjørende målet mot Start i siste serierunde i 1996, en scoring som gjorde at SIF berget plassen i Eliteserien på målforskjell. Dette var det siste han gjorde i Strømsgodset før han returnerte til nettopp Start. Her ble han klubbens toppscorer to år på rad før han la opp i løpet av 1999-sesongen.

## Referanser


## Eksterne lenker
* 
* Profil hos altomfotball.no
Andreas Ottosson

**Andreas Ottosson** (født 28. august 1971) er en tidligere svensk fotballspiller.

Ottoson spilte for Öster i 1995-98. Han dro deretter til Norge og spilte en sesong i Tromsø, så i Start i 2000 og 2001 der han ble klubbens toppscorer begge sesongene.
Han returnerte til Öster der han spilte tre sesonger før han trappet ned og senere ble trener i samme klubb fram til 2010.

## Referanser


## Eksterne lenker
*
Zyprian Svendsen Sødtland

**Zyprian Svendsen Sødtland** (født 12. desember 1808, død 11. mars 1890) var en norsk gårdbruker, skogspekulant og stortingsmann fra Trøgstad i Østfold. 

Hans far var gårdbruker, og han tok selv over farsgården og drev denne. Han var i flere år medlem av kommunestyret, ordfører 1848–53 og varaordfører 1856–59. Søtland kjøpte opp mye skog, som han solgte med store tap. Han måtte også selge farsgården. I 1867 flyttet han til Christiania, men klarte ikke å livnære seg på skikkelig vis.

Søtland var 4. representant fra Smaalenenes amt i 1857 og på det overordentlige stortinget 1858.  Han var medlem av desisjonskomiteen.

Han døde i Høland i 1890, etter å ha mottatt støtte fra fattigvesenet i Christiania i lengre tid.

## Referanser


## Eksterne lenker
*
Jonestown

**Jonestown** var det uformelle navnet på ** Folkets Tempel Landbruksprosjekt**, et lite religiøst samfunn som ble etablert i det Sør-Amerikanske landet Guyana i 1977. Samfunnet ble dannet av Folkets Tempel, en kult ledet av Jim Jones. Stedet og sekten fikk mye omtale i verdenspressen da dens medlemmer begikk kollektiv masseselvmord ved å drikke gift. De som nektet ble skutt. Masseselvmordet, som ble fremtvunget av dens leder, regnes som en massakre. Hendelsen fant sted den 18. november 1978. 

918 mennesker døde i bebyggelsen, i tillegg ble flere drept på en nærliggende flyplass og i Georgetown, Guyanas hovedstad. Navnet på bebyggelsen har blitt synonymt med hendelsene på disse stedene.

## Massakren
909 medlemmer av Folkets Tempel døde i Jonestown, alle bortsett fra to etter å ha blitt forgiftet av cyanid, i det som ble kalt "revolusjonært selvmord" av Jones og noen medlemmer. Forgiftningen i Jonestown kom som en følge av fem mord gjennomført av medlemmer fra Folkets Tempel på en flyplass nær Port Kaituma. Ofrene inkluderte den amerikanske Kongressmannen Leo Ryan, det andre medlemmet av Kongressen som har blitt drept i tjeneste i amerikansk historie. Fire andre medlemmer av Folkets Tempel døde i Georgetown på ordre fra Jones.

Dersom hendelsene i Jonestown blir sett på som massemord er det den største slike hendelsen i moderne tid og resulterte i det største tapet av sivile amerikanere i en ikke-naturlig katastrofe fram til hendelsene 11. september 2001.

## Referanser
Oberstbreen

**Oberstbreen** er en isbre som ligger i Balchenfjella i den østlige delen av i fjellmassivet Sør-Rondane i Dronning Maud Land.

Området ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Breen er oppkalt etter  flypioneren Bernt Balchen (1899–1973) som i 1929 gjennomførte den første flygningen til Sørpolen med Richard E. Byrd.

## Se også
*Balchen Glacier i Marie Byrd Land

## Kilder
*
2. divisjon bandy for menn

**2. divisjon bandy for menn** er tredje nivå og den nederste divisjonen i norsk bandy. Den besto normalt av seks til åtte lag, inntil 2015, da divisjonen ble utvidet etter en omlegging av seriesystemet. Ullern 2 er regjerende mester.

## Regler
Lagene rangeres etter:
# Antall poeng (to for seier, ett for uavgjort, null for tap).
# Lagenes innbyrdes resultater.
# Målforskjellen (antall skårede mål minus antall baklengsmål).
# Antall skårede mål.

Bergen og NTNUI spiller hjemmekampene sine som rinkbandy og kan dermed uansett ikke spille om opprykk. I de tilfeller Bergen og NTNUI innehar plass blant de to øverst rangerte lagene, kvalifiserer laget etter dem på tabellen for spill om opprykk.

## Seriemestere

* 2000/01: Osbakken
* 2001/02: Stabæk 2 
* 2002/03: Øvrevoll/Hosle
* 2003/04: Solberg 2 
* 2004/05: Mjøndalen 2  
* 2005/06: Hauger
* 2006/07: Ullevål 2
* 2007/08: Mjøndalen 2  
* 2008/09: Solberg 2 
* 2009/10: Ullevål 2
* 2010/11: Drammen 2
* 2011/12: Solberg 2 
* 2012/13: Ready 2
* 2013/14: Solberg 2 
* 2014/15: Snarøya
* 2015/16: Ullevål 2
* 2016/17: Ullern 2
* 2017/18: Snarøya 2
* 2018/19: Snarøya 2
* 2019/20: Nordre Sande
* 2020/21: *Avlyst*
* 2021/22: Snarøya 2
* 2022/23: Ready 3
* 2023/24: Ready 3

## Opprykk til 1. divisjon
* 2000/01: Ingen.
* 2001/02: Ingen.
* 2002/03: Øvrevoll/Hosle
* 2003/04: Solberg 2 og Stabæk 2 
* 2004/05: Mjøndalen 2
* 2005/06: Ingen.
* 2006/07: Ingen
* 2007/08: Ingen.
* 2008/09: Solberg 2 og Snarøya
* 2009/10: Ullevål 2
* 2010/11: Drammen 2 og Nordre Sande
* 2011/12: Solberg 2 og Ullern
* 2012/13: Drammen Bandy 2 og Ready 2
* 2013/14: Solberg 2 og Konnerud
* 2014/15: Snarøya
* 2015/16: Strømsgodset og Røa
* 2016/17: 
* 2017/18:
* 2018/19:
* 2019/20: 
* 2020/21: 
* 2021/22: Hauger
* 2022/23: Sagene
* 2023/24: 

## Nedrykk til 3. divisjon
* 00/01: Spa/Bra og Hauger
* 01/02: Mjøndalen 2
* 02/03: Drammen 2 
* 03/04: Ingen.
* 04/05: Øvrevoll/Hosle 2
* 05/06: Njård
* 06/07: Ingen.
* 07/08: Ready 2 og Nordre Sande
* 08/09: Ingen.
* 09/10: Øvrevoll/Hosle 2
* 10/11: Ingen.
* 11/12: Høvik 2
* 12/13: Ingen
* 13/14: Strømsgodset og Sarpsborg 2
* 14/15: Ready 3 og Haslum

## Eksterne lenker
* Norges Bandyforbund
Jiang Chaozong

**Jiang Chaozong** (kinesisk: 江朝宗, pinyin: *Jiāng Cháozōng*, født 1861 i Lu'an i provinsen Anhui i Kina, død 1943) var en kinesisk general, krigsherre og politiker. Han var Republikken Kinas fungerende statsminister i 1917. Under den andre sino-japanske krig endte han opp med å kollaborere med japanerne.

## Referanser
Vinterdekk

Et **vinterdekk** er et dekk med gummiblanding og utforming designet for bruk på snø og is. De har typisk bredere dreneringsspor enn sommerdekk for økt friksjon mot snø og is, og kan for eksempel være optimert for kjøring ved temperaturer under 7 °C.

3PMSF-merking (Three-Peak Mountain Snow Flake) er en amerikansk ATSM-ordning for merking av vinterdekk til tungtransport.

Et '''piggdekk''' er en type vinterdekk med pigger av metall (ofte wolframkarbid) eller keramikk som stikker minst 1 mm ut av dekket for å øke friksjonen mot hardpakket snø eller is. Ulike land har forskjellige regler som påbyr eller forbyr bruk av piggdekk visse deler av året. Piggdekk gir økt trafikksikkert ved isete veier, men forårsaker slitasje og svevestøv på bar asfalt.

**Helårsdekk** har mellomhard gummiblanding og mellomgrovt mønster som fungerer sånn noenlunde både til vinter- og sommerbruk, men er ikke like trygge som dedikerte vinter- og sommerdekk. Sammenlignet med vinterdekk gir de mindre slitasje på bare veier, men har dårligere grep på snø eller is.

## Grep
Grepet fra snøen avhenger blant annet av snøens temperatur og vanninnhold. Under -7 °C  er snøkrystallene kraftigere og genererer mer friksjon. Over -2 °C vil begynnende tilstedeværelse av vann gi smøring som reduserer dekkgrepet. Hydrofile gummityper forbedrer friksjonen ved vann eller is. Ved våte forhold på hard snø eller is kreves det bruk av piggdekk eller kjetting.


File:Mercedes-Benz_S203_Yyteri.JPG|Kald og tørr puddersnø gir ofte bedre grep enn fuktig snø
File:Саратов_пробка_у_Детского_парка.jpg|Biler på varm, fuktig og kornete snø (slaps), hvilket gir dårligere veigrep



File:Snow_tire_compacting_snow_ahead_of_it.jpg|Komprimering av snø under et rullende vinterdekk skaper rullemotstand (her på 10 cm snø)
File:Impression_left_by_snow_tire_rolling_through_snow.jpg|5 cm snø som har blitt komprimert av et vinterdekk


## Se også
* Dekkskift
* Hjulkjetting
* Mønsterløse dekk, brukt til racing på bane i tørrvær

## Referanser
Edvard Eilert Christie

**Edvard Eilert Christie** (født 1773, død 1831) var en norsk forretningsmann og politiker.

Edvard var sønn av poståpner og handelsmannen Johann Koren Christie (1745–1823) fra Christianssund. Han var nevø av Werner Hosewinckel Christie og bror av den bemerkede politikeren Wilhelm Frimann Koren Christie. Han var far til forfatteren Johan Koren Christie samt onkel til fysikeren Hartvig Caspar Christie, politikeren Hans Langsted Christie og arkitekten Christian Christie, samt grandonkel til agronomen Werner Hosewinckel Christie.

Han var handelsmann på Ingøy i Finnmark.

Edvard Eilert Christie er best kjent som stortingsrepresentant. Han ble valgt inn i 1824 fra valgkretsen *Christianssund og Molde*. Han var en handelsmann der, samt tolltjenestemann. Han døde i 1831.

## Se også
* Den norske slekten Christie

## Referanser




## Eksterne lenker
*
Snowfall on Judgment Day

***Snowfall on Judgment Day*** er det fjerde studioalbumet fra det amerikanske progressiv metal-bandet Redemption. Albumet ble utgitt i 2009.

## Spoliste
# «Peel» (6:31)
# «Walls» (6:57)
# «Leviathan Rising» (6:42)
# «Black and White World» (8:03)
# «Unformed» (6:30)
# «Keep Breathing» (7:37)
# «Another Day Dies» (5:15)
# «What Will You Say» (5:20)
# «Fistful of Sand» (6:35)
# «Love Kills Us All/Life in One Day» (11:00)

## Eksterne lenker
*
Slaget ved Caishi

**Slaget ved Cǎishí** (hanzi: 采石之战; hanyu pinyin: *Cǎishí Zhī Zhàn*) ble utkjempet i 1161, da det jursjenske Jīn-dynastiet forsøkte å krysse Yangzijiang for å invadere det kinesiske Sørlige Sòng-dynastiet. Tidligere samme år hadde de også utkjempet slaget ved Tangdao i Østkinahavet, hvor jursjenene ble beseiret. 

Sòng-marinen besto hovedsakelig av padlehjulbåter, som var raskere og mer manøvrerbare enn Jīn-skipene, som gjorde at Sòng fikk en stor fordel. Sòng-flåten gjemte seg bak øya Jinshan, og gikk til angrep på signal fra en speider som holdt utkikk fra toppen av øya. Sòng-flåten bombarderte så fienden med bomber fylt med kalk kastet fra blider. Jīn-styrkene ble beseiret og den ydmykte keiser Wanyan Liang (posthumt Hailingwang) ble myrdet av sine egne soldater. I 1164 undertegnet Sòng og Jīn en fredsavtale som stoppet fiendtlighetene mellom de to i fire tiår. 

## Litteratur
* 
* 
* 
* 
* 
* 
* 
* 
*  (hardcover)
*
This Mortal Coil (album)

***This Mortal Coil*** er det sjette musikkalbumet fra det amerikanske progressiv metal-bandet Redemption.

Albumet ble utgitt i oktober 2011.

## Sporliste
# «Path of the Whirlwind»
# «Blink of an Eye»
# «No Tickets to the Funeral»
# «Dreams from the Pit»
# «Noonday Devil»
# «Let It Rain»
# «Focus»
# «Perfect»
# «Begin Again»
# «Stronger Than Death»
# «Departure of the Pale Horse»

## Eksterne lenker
*
Trinidad og Tobago under Panamerikanske leker 1967

**Trinidad og Tobago under Panamerikanske leker 1967**. Trinidad og Tobago deltok i de femte Panamerikanske leker som ble arrangert i Winnipeg mellom 23. juli og 6. august 1967. De kom sjuendeplass med to gull-, to sølv- og tre bronsemedaljer.

## Medaljer

## Medaljevinnerne

## Referanser
Liam Fox

**Liam Fox** (født 22. september 1961 i East Kilbride i Skottland) er en britisk konservativ politiker som var minister for internasjonal handel i Theresa Mays regjering. Han er parlamentsmedlem for North Somerset og tidligere britisk forsvarsminister.
 
## Liv og virke
### Bakgrunn
Fox studerte medisin ved University of Glasgow og arbeidet som allmennpraktiker og reservelege i hæren før han ble politiker i 1992.

### Minister
Fox forsøkte å bli leder i det konservative partiet i 2010, men tapte. Samme år ble han utpekt til forsvarsminister, en stilling han trakk seg fra den 14. oktober 2011 som følge av upassende kontakt med en nær venn, Adam Werritty, som han hadde gitt tilgang til Forsvarsdepartementet og tatt med på offisielle turer utenlands.

**Granskning:'' I oktober 2011 tiltrakk Fox' relasjon til den nære vennen Adam Werritty oppmerksomhet og ledet til Fox sin avgang. Fox ønsket innledningsvis at Ursula Brennan, en medarbeider ved Forsvarsdepartementet, skulle etterforske deres forbindelse.

Den 9. oktober 2011, før hennes første rapport, kom Fox med en offentlig unnskyldning vedrørende sin relasjon til Werrity, hvor han benektet å ha gjort noe galt, men innrømmet feil ved bedømmelsen av å blande offentlige og private lojalitet.  Dette ledet til mer oppmerksomhet og Fox trakk seg før en publikasjon av hele rapporten.

Den komplette listen av Fox sine møter i perioden da han satt i sin stilling, fra 20. mai 2010 til 8. oktober 2011, ble publisert av Forsvarsdepartementet den 10. oktober 2011 og avslørte at Werrity var til stede ved 40 av Fox sine 70 møter i den perioden (57%).

I perioden 2005/2006 brukte Fox offentlige midler, fra sin utgiftskonti som parlamentsmedlem, til å betale Adam Werritty.

Den 14. oktober 2011 trakk Fox seg fra sin stilling som forsvarsminister som en direkte følge av forholdet til Werrity.

=== Økonomiske interesser ===
Fox er aksjonær i det medisinske selskapet [[Arrest Ltd]]. Hans beregnede formue beløper seg til £1m.

=== Privatliv ===
Den 10. juni 2005 bekjentgjorde han sin [[forlovelse]] med kjæresten over lengre tid Jesme Baird, 37, også hun en lege som arbeider ved [[Roy Castle Lung Cancer Foundation]] og som er utdannet ved [[University of Glasgow]]. De giftet seg ved  [[St Margaret's, Westminster|St Margaret's Church]] vis-à-vis [[Parlamentet]] den 17. desember 2005.

**Innbrudd:*' Fox var offer for et innbrudd i sin London-leilighet i april 2010. En bærbar pc, en mobiltelefon og Fox sin bil ble stjålet. Bilen ble senere funnet forlatt. Politiet arresterte seks personer samt en 17-åring fra Bermondsey, Sør-London, som senere ble dømt for innbruddet.

== Referanser ==
<references />

== Eksterne lenker ==
* 
* 
* 
*  [https://web.archive.org/web/20140307013910/http://www.liamfoxmp.co.uk/ Dr Liam Fox MP] *Official constituency website*
*  [http://www.conservatives.com/People/Members_of_Parliament/Fox_Liam.aspx Profile]  hos The Conservative Party
*  [http://news.bbc.co.uk/1/hi/uk_politics/2177238.stm Profile: Liam Fox], *BBC News*,_16_October 2002
*  [http://news.bbc.co.uk/1/hi/uk_politics/3256191.stm Profile: Liam Fox], *BBC News'',_10_November 2003
Patriarkatet Lisboa

**Patriarkatet Lisboa** er et av Portugals tre metropolitanbispedømmer og et av den romersk-katolske kirkens totalt seks gjenværende patriarkater. 

## Historie
Bispedømmet ble grunnlagt på 300-tallet som **Olisipo bispedømme** (latin *Dioecesis Ulixbonensis*), men ble gitt opp i 716, da byen ble erobret av maurerne. Bispedømmet ble gjenopprettet i 1147, og byen ble i 1255 Portugals hovedstad. Etter å ha vært suffraganbispedømme under Santiago de Compostela erkebispedømme, ble Lisboa i 1394 selv opphøyet til erkebispedømme.

Lisboas kirkeprovins omfattet fra 1551 alle «nyoppdage» landområder øst for 46,5° vestlig lengde. Lisboa var således ikke bare metropolitanbispedømme for Coimbra, Elvas, Guarda, Lamego, Leiria og Portalegre på det portugisiske fastlandet, men også for
* Angra (Azorene),
* Bahia (Brasil),
* Funchal (Madeira og den afrikanske kysten fra Mauritania til Guinea,
* Goa (Syd-, Sydøst-, Øst-Asia, Oseania, øyene i Indiahavet og den afrikanske kysten fra Somalia til Mosambik),
* Santiago (Kapp Verde) og
* Tomé (den afrikanske kysten fra Sierra Leone via Kapp det gode håp til Mosambik).
Mange av disse områdene ble etter hvert skilt ut som egne kirkeprovinser. (Goa ble f.eks. erkebispedømme allerede i 1558, Bahia i 1676.)

1716 ble Patriarkatet Lisboa delt i to: Vest-Lisboa ble opphøyet til patriarkat, mens Øst-Lisboa forble metropolitanerkebispedømme med de oversjøiske suffraganene. 1740 ble de to bispedømmene gjenforent til patriarkatet Lisboa. Det har vært tradisjon at alle patriarker av Lisboa blir utnevnt til kardinaler.

## Se også
* Liste over patriarker av Lisboa
## Eksterne lenker
*
Hartvig Caspar Christie

**Hartvig Caspar Christie** (1893–1959) var en norsk prest og Høyre-politiker. Han var stortingsrepresentant fra Akershus i tre perioder fra 1950 til sin død i 1959. 

Han hadde artium fra 1910 og ble cand.theol. 1917. Han hadde prestestillinger i Nannestad, Bærum og Høvik, og ble mens han satt på Stortinget utnevnt til prost i Asker prosti. Han var formann i Norges Kristelige Studentforbund 1925-1939, var redaktør for *[[Norsk Kirkeblad]]* 1938-1953 og skrev flere bøker. 

Han var sønn av sorenskriver Honoratus Bonnevie Christie, av den skotsættede slekten Christie, og giftet seg med Elisabeth Theodora Stabell (1898–1977) av slekten Stabel. Elisabeth Christie redigerte firebindsverket *Prestegårdsliv : minner fra norske prestegårder* (1966-69). De var foreldre til riksantikvar Håkon Christie og svigerforeldre til Sigrid Christie. 
## Referanser


## Eksterne lenker
*
Volodarka

**Volodarka** (ukrainsk: Володарка) er en bymessig bosetning som ligger ved elven Ros i Kyiv oblast (provins) i Ukraina. Den er det administrative senteret for Volodarskyi rajon. Innbyggertallet var  i 2001.

Slaget ved Volodarka fant sted i nærheten i mai 1920.

## Eksterne lenker
*
Sa Jae-hyouk

**Sa Jae-hyouk** (født 29. mai 1985) er en sørkoreansk vektløfter, som konkurrerer i klassen 77 kg. Under  Sommer-OL 2008 i Beijing, Kina representere han Sør-Korea der han tok gullmedalje.

## Referanser


## Eksterne lenker
*
Johannes Christiansen

**Johannes Christiansen** (født 17. oktober 1850 i Askim, død 5. juli 1913) var en norsk politiker for Venstre.

Johannes Christiansen ble født i Askim, men flyttet til Skiptvet. Han var viseordfører fra 1884 til 1887 og ordfører fra 1888 til 1889. Han trakk seg fra lokalpolitikken da han ble lensmann i Skiptvet i 1889, en stilling han hadde frem til 1913. Han var skolestyrets formann fra 1896 til 1897 og han ble valgt inn på Stortinget i 1900 for Smaalenenes amt. Han satt kun i én periode.

## Referanser


## Eksterne lenker
*
Ilja Iljin

**Ilja Aleksandrovitsj Iljin** (russisk: Илья Александрович Ильин; født 24. mai 1988) er en kasakhstansk vektløfter, som konkurrerer i klassen 94 kg. Under  Sommer-OL 2008 i Beijing, Kina representere han Kasakhstan der ble disket etter å ha tatt gull.

## Referanser


## Eksterne lenker
* Profile IWRP
*
Gregers Winther Wulfsberg

**Gregers Winther Wulfsberg** (født 26. oktober 1780 i Tønsberg, død 23. september 1846 i Moss) var en norsk jurist og politiker. Han var en av medlemmene av Riksforsamlingen på Eidsvoll som skrev Norges Grunnlov den 17. mai 1814.

## Personlige liv
Gregers Winther Wulfsberg ble født i Tønsberg som sønn av handelsmannen og byfogden Jacob Wulfsberg (1751&ndash;1826) og Inger Helvig Seeberg (1752&ndash;1797). Han var bror av presten og avisgrunnleggeren Niels Wulfsberg. I 1811 giftet han seg med Johanne Iverine Friborg. De er besteforeldre til dommeren, amtmannen og statsråden Gregers Gram. Han var også svigerfar til sorenskriveren Harald Gram og dommeren Christopher Hansteen.

## Karriere
Wulfsberg tok privat examen artium i 1801, og senere studerte juridikum ved Københavns Universitet, og tok i 1804 juridisk embetseksamen. Han var byfogd i Moss fra 1811, og fra 1822 var han også sorenskriver i Moss.

Wulfsberg ble valgt som delegat fra Moss til Riksforsamlingen på Eidsvoll i 1814. Hans forslag om at regjeringens ministre skulle oppnevnes av Stortinget fikk bare en stemme (hans egen), mens forsamlingen gikk inn for hans andre forslag om at to brødre eller far og sønn kunne ikke på samme tid være medlem av regjeringen («Fader og Søn eller tvende Brødre maa ei paa samme tid have Sæde i Statsraadet»).

Hans bolig i 1814 var en to-etasjers trebygning i Værlegaten i Moss. Bygningen gikk med i den store bybrannen i 1858.

Wulfsberg ble valgt inn som representant for Moss på Stortinget i 1824 og 1827. I tillegg var han suppleant til Stortingene i 1814, 1830, 1833, 1836 og 1839.

Han var fylkesmann for Smaalenenes Amt fra 1831 til sin død.

Wulfsberg ble utnevnt til ridder av den svenske Nordstjerneordenen i 1826. Han døde i september 1846 i Moss. Hans dagbøker fra 1814 er publisert i Yngvar Nielsens *Bidrag til Norges Historie i 1814, Volume I* (1882).

## Referanser


## Litteratur
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
* Hans Cappelen: «Hva seglene på Grunnloven av 17. mai 1814 kan vise oss», *Heraldisk Tidsskrift*, bind 11, nr. 110, København oktober 2014, side 452-467, med fotografi og omtale av hans segl med slektsvåpen på side 462

## Eksterne lenker
* 
* 
*  Wulfsberg dagbok fra riksforsamlingen på Eidsvoll, digitalisert av Riksarkivet
Andrej Aramnaw

**Andrej Mikalajevitsj Aramnaw** (belarusisk: Андрэй Мікалаевіч Арамнаў, russisk: Андрей Николаевич Арямнов – *Andrej Nikolajevitsj Arjamnov*; født 17. april 1988) er en belarusisk vektløfter, som konkurrerer i klassen 100 kg. Under  Sommer-OL 2008 i Beijing, Kina representere han Belarus der han tok gullmedalje.

## Referanser


## Eksterne lenker
*
Pak Hyon-suk

**Pak Hyon-suk** (født 4. august 1985) er en nordkoreansk vektløfter, som konkurrerer i klassen 63 kg. Under  Sommer-OL 2008 i Beijing, Kina representere hun Nord-Korea der hun tok gullmedalje.

## Referanser


## Eksterne lenker
*
Kampbreen

**Kampbreen** er en isbre som ligger i den sentrale delen av fjellmassivet Sør-Rondane i Dronning Maud Land. Den er om lag 15 kilometer lang og strømmer i nordvestlig retning mellom Austkampane i vest og Nordhaugen, Mehaugen og Sørhaugen i øst.

Området ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.

## Kilder
*
Jang Mi-ran

**Jang Mi-ran** (født 9. oktober 1983) er en sørkoreansk vektløfter, som konkurrerer i klassen +75 kg. 

Hun vant gull for Sør-Korea under Sommer-OL 2008, sølv i 2004 og bronse i 2012.

## Referanser


## Eksterne lenker
*
Arnt Severin Ulstrup

**Arnt Severin Ulstrup** (født 24. september 1862 i Brekkestø, død 14. juli 1922) var en norsk politiker og stortingsrepsresentant for Høyre. Han representerte Østerrisør på Stortinget i periodene 1910-1912 og 1913-1915. Utenom politikken var han lege. Han var sønn av skipsfører og gårdbruker Andreas Gertinius Axelsen og Severine Kristine Ulstrup.

Ulstrup ble student i 1883 og var ferdig utdannet cand.med. i 1890. Han praktiserte først som lege i Lillesand i 1890, men flyttet til Risør i 1891 og ble bylege der i 1910. Fra 1. januar 1914 var han stadslege i Risør. Han var en aktiv organisasjonsmann med mange verv. Han var blant annet en periode direktør i sparebanken i Risør, samt stifter og formann i en foreninger som Risør havfiskefond og Risør og omegns fiskeriførening. 

## Stortingskomiteer
* Næringskomiteen 1910-1912
* Næringskomiteen 1913-1915 (tidvis som nestleder)

## Referanser


## Eksterne lenker
*
Spleising

**Spleising** har flere betydninger:

* Prosess eller teknikk for å lage en spleis mellom to tau eller vaiere.
* RNA-spleising, prosess som skjer etter at DNA har blitt transkribert til RNA, der introner fjernes og eksoner skjøtes sammen.
Holger Rosenberg

**Holger Adolf Christian Engfred Rosenberg** (1869–1960) var en dansk journalist og globetrotter.

## Typograf og journalist
Rosenberg ble utdannet typograf og sto for trykking av sin mors avis i Grenå, men hadde ikke lyst å ta over bladet. I 1890–1896 var han faktor og redaktør for Venstre-avisen *[[Svendborg Amts Folkeblad]]*. I 1896–1897 reiste han til Balkan og Midtøsten, hvor han skrev reisebrev til en rekke danske aviser, og rapporterte fra de første moderne Olympiske leker i Athen. Etter det jobbet han i Venstre-politikeren P.A. Albertis avis *Dannebrog* til avisen stengte etter avsløringen av Albertis svindel i 1909. Samtidig var han korrespondent for *[[Morgenbladet]]* i Kristiania og *[[Aftonbladet]]* i Stockholm.

## Tidlige reiser
* Thailand 1899-1900
* Sibir fra vest til øst 1902
* Japan Kina og Korea 1903
* USA Mexico Amerika og Karibia 1904
* Færøyene og Island 1907 – korrespondent ved kong Frederik VIII av Danmarks og 40 parlamentmedlemmers besøk til øyene i Nord-Atlanteren.
* Bakindia og Kina 1908-1909, der Rosenberg gikk 2500 km fra den burmesiske grensen til Yangtzekiang og seilte nedover elven til Shanghai, hvoretter han tok videre til Beijing Mukden, Korea og Japan.
* Panama 1913 – reportasjereise rundt Panamakanalens ferdigstillelse.

## Familiejournalen
Rosenberg hadde vært frilanser for *[[Familiejournalen|Illustrert Familie Journal]]* fra 1909 og ble permanent tilsatt i 1913 av forlaget Carl Aller, som deretter finansierte alle Rosenberg store reiser. Han var tilknyttet bladet som omreisende korrespondent til 1941, da Hakon Mielche tok over.

## Foreleser
Under første verdenskrig og mellom reisene turnerte Rosenberg som en av landets første profesjonelle forelesere Danmark rundt med lysbildevisning om sine erfaringer. Han var kjent som en livlig historieforteller og tiltrakk seg et stort publikum.

## Reiser i mellomkrigstiden
* Sør-Amerika 1921
* Egypt 1923
* Ekvatorial-Afrika 1927-1928 (fottur langs den samme ruten som Henry Stanley 50 år tidligere)
* Egypt og Palestina 1928-1929
* India, 1929-1930
* Afrika fra Kairo til Kapp det gode håp 1931-1932
* Tahiti hvor han bodde en måned hos polynesierne 1934-1935
* Sør-Amerika fra Amazon till Titicacasjøen og ut til Stillehavet 1938-1939

## Gravlagt
Han er gravlagt på Frederiksberg Ældre Kirkegård.

## Verv
* Visepresident for Danmark hos verdenspresseparlamentet i OL i St. Louis 1904
* Medlem av Journalistforbundets styre i 1905-1908 og 1921-1933 av kontrollrådet.
* Medgrunnlegger av den danske Eventyrenes Klubb, president i 1942 og æresmedlem i 1948.

## Bøker
* *Siam og dansker i de hvide elefanters land*, 1900
* *Den nye Sibir*, 1904
* *Den nye Afrika*, 1944

## Referanser


## Kilder
* *Raunkjærs Konversationsleksikon*, 1948.
Mexico under Panamerikanske leker 1967

**Mexico under Panamerikanske leker 1967**. Mexico deltok i de femte Panamerikanske leker som ble arrangert i Winnipeg mellom 23. juli og 6. august 1967. De kom femteplass med sju gull-, seksten sølv- og tjuefem bronsemedaljer.

## Medaljer

## Medaljevinnerne

## Referanser
Sørkappfonna

**Sørkappfonna** er en 14 km lang og 5 km bred, totalt 70 km² stor isbre helt sør på Spitsbergen, Svalbard, i fjellområdet i sørlige Sørkapp Land. Breen strekker seg fra Randbreen og Rundtuva (576 m) i øst, til Olsokbreen før havet i vest. Nordlig begrensning er mot Brazybreen, Lathambreen og Vassilievbreen. I sør strekker Sørkappfonna seg ned til Belopolskijbreen og Mønsåsen (414 m). Breen er en massiv innlandsbre og har ingen utløper til hav bortsett fra i overgangen til Vassillievbreen mot Isbukta helt i nordøst. I vest går overgangen til Olsokbreen ned til Stormbukta med store morener. 

 
Regnet fra nord og med klokken har den sidebreene Brazybreen, Lathambreen, Vassilievbreen og Randbreen i nord og øst, Svartkuvbreen, Keilhaubreen og Toppbreen i sørøst, Mathiasbreen og St. Nikolausbreen i sør, videre den ganske store Belopolskijbreen i sørvest og til slutt den betydelig større Olsokbreen i vest.

Sørkappfonna har sitt navn etter Sørkapp.

## Referanser
Randbreen

**Randbreen** er en 3 km bred og 5 km² stor isbre helt sør på Spitsbergen, Svalbard, i fjellområdet i sørlige Sørkapp Land. Breen faller nedover mot sørøst fra overgangssonen mellom Sørkappfonna i vest og Vassilievbreen i nord, med sørlig begrensning i det massive fjellet Dumskolten (596 m). Randbreen er en ren innlandsbre uten utløper til hav, men den når nesten ned til Storfjorden i øst hvor den skyver store morene-masser helt ned i havet. 

Randbreen har sitt navn etter plasseringen som sørlig randsone for Vassilievbreen og Sørkappfonna.

## Referanser
Proklos

**Proklos** (, *Próklos ho Diádokhos*, født i Konstantinopel ca. 410, oppvokst i Lykia, død 17. april 485 i Athen) var en gresk filosof innen den nyplatonske skole. 

Han studerte grammatikk og filosofi i Alexandria, og ledet den platonske skolen i byen fra omkring 450. Hans religion var en legering av egyptiske og kaldeiske elementer. I tillegg til kommentarer til Platons skrifter brukte han sin energi på å systematisere alle religiøse former i senantikken, dels via filosofien, dels skjematisk. Han hadde et omfattende forfatterskap, blant annet en kommentar til Euklids *[[Euklids Elementer|Elementer]]* og en polemikk mot det kristne verdensbildet, *Om den evigvarende verden*. Han regnet Platon (i nyplatonikernes versjon), Plotin og Jamblikos som sine læremestre. 

I antologien *[[Nyplatonismen (bok)|Nyplatonismen]]* er følgende tekster av ham oversatt til norsk:
* *Teologiske grunnsetningar*, en systematisk oversikt over metafysiske prinsipp i nyplatonismen
* «Læra om henadane», et utdrag fra hans *Kommentar til 'Parmenides' av [[Platon]]*, hvor han gjøre rede for henadenes rolle i hierarkiet av guddommelige vesen
* «Om triaden Være – Liv – Sinn», et utdrag fra hans *Platonsk teologi*, hvor han forklarer hva som er den første årsak til skapelsen
* «Om å skode det Eine», et utdrag fra hans *Platonsk teologi*, hvor han forklarer hvordan man kan oppnå erkjennelse av Det Ene, som ligger utenfor det værende
* «Innleiing» til hans *Platonsk teologi*, hvor han forklarer sitt syn på Platon. Proklos «går mykje lenger enn å seie at Platon sin filosofi var guddomleg inspirert. Platon sin filosofi er guddomleg, og Platon sjølv er ein mystikar som gjennom mystisk skoding har fått openberra denne læra.»
* Utdrag fra *Kommentar til 'Kratylos' av Platon*, hvor Proklos resonnerer omkring gudenavnenes etymologi, og forholdet mellom navn, begrep og realitetene de omtaler. Teksten er et eksempel på eksegese fra orfiske og kaldeiske tekster.
* Den eneste kjente fragment fra *Om den [[De kaldeiske orakler|kaldeiske]] filosofien*, hvor han presenterer «dei grunnleggjande trekka i den kaldeiske filosofien, spenninga mellom kropp og sinn, materiell og immatriell røynd.»
* «Om det heilage handverket», som muligens er et fragment fra *Om den kaldeiske filosofien* eller fra en annen kommentar til et annet verk av samme forfatter, hvor Proklos gjør rede for det magiske prinsippet kalt «korrespondanse», *sympatheia*, det vil si at enkelte materielle ting skaper en kontakt med en guddom
* «Om bøn», et utdrag fra hans *Kommentar til '[[Timaios]]' av Platon*, hvor han forklarer at bønn er et uttrykk for ydmykhet
* «Om dygdene Tru - Sanning - Kjærleik», fra hans *Kommentar til 'Alkibiades' av [[Platon]]* og hans *Platonsk teologi*. Her uttrykkes det særlig hvordan nyplatonismen etterhvert kom til å understreke troens betydning, muligens på grunn av påvirkning fra kristen tro og tanke.
* Sju hymner, til Helios, Hekate og Janus, Athene og flere. Hymnene har likhetstrekk med bønner, og hensikten er å søke en guddommelig godvilje og enhet og likhet med gud.

## Referanser


## Eksterne lenker
* Editions and Translations Proclus, etter 1900
Mathiasbreen

**Mathiasbreen** er en 5 km lang og 3 km bred, totalt 15 km² stor isbre helt sør på Spitsbergen, Svalbard, i fjellområdet i sørlige Sørkapp Land. Breen er sammen med Lyngebreen den sørligste på Spitsbergen, og løper sørover fra Sørkappfonna mellom Keilhaufjellet i øst og St. Nikolausfjellet i vest. Breen er en massiv innlandsbre og har ingen utløper til hav, men skyver foran seg en 2 km stor, vifteformet morene nesten ned til Sørneset helt sør på Spitsbergen. 

 
Regnet fra nord og med klokken har den sidebreene Sørkappfonna i nord , Toppbreen i øst, og Lyngebreen og St. Nikolausbreen i vest.

Mathiasbreen har sitt navn etter den norske geologen Baltazar Mathias Keilhau (1797–1858).

## Referanser
Bermuda under Panamerikanske leker 1967

**Bermuda under Panamerikanske leker 1967**. Bermuda deltok i de femte Panamerikanske leker som ble arrangert i Winnipeg mellom 23. juli og 6. august 1967. Det var første gangen som Bermuda deltok i de Panamerikanske leker, de kom femtendeplass med en sølv- og en bronsemedalje.

## Medaljer

## Medaljevinnerne

## Referanser
Lyngebreen

**Lyngebreen** er en 2 km lang og 2 km bred, totalt 4 km² stor isbre helt sør på Spitsbergen, Svalbard, i fjellområdet i sørlige Sørkapp Land. Breen er sammen med Mathiasbreen den sørligste på Spitsbergen, og løper sørover fra sistnevnte bre mellom Bergnasen i øst og St. Nikolausfjellet i vest. 

Lyngebreen ligger oppå, og graver seg ned i, fjellmassivet Kistefjellet som er Svalbards sørligste fjell. Breen er en innlandsbre og har ingen utløper til hav, men skyver foran seg en 1 km stor dalmorene nedover mot Sommerfeldtbukta, sør for fjellveggen av St. Nikolausfjellet. Smeltevannet ledes ut i Sommerfeldtbukta via elva Øyra, over sletteområdet Øyrlandsleira.

Lyngebreen har sitt navn etter den norske botanikeren Bernt Lynge.

## Referanser
Landhockey under Panamerikanske leker 1971

**Landhockey under Panamerikanske leker 1971**. Landhockey var en av flere grener som var med i de sjette Panamerikanske leker som ble arrangert i Cali i Colombia fra 30. juli til 13. august 1971.

## Medaljer

## Eksterne lenker
* hickoksports.com
Electric Shadows

***Electric Shadows*** (kinesisk: 夢影童年, pinyin: ***Mèng Yǐng Tóngnián***) er en kinesisk film fra 2004. Det er debutfilmen til Xiao Jiang, en av få aktive, kvinnelige filmregissører i Kina.  

Filmen vant Sølvspeilet under Film fra Sør i 2005.

## Handling
Uten noen åpenbar grunn overfaller en stum ung kvinne en ungdom. Gutten blir skadet, og kvinnen ødelegger sykkelen hans. Overraskende nok ber kvinnen ham om å ta hånd om fisken hennes, fordi hun blir arrestert etter å ha angrepet ham.

I den lille leiligheten hennes oppdager tenåringen blant annet dagboken hennes - et manus av livet hennes bygget rundt scener fra hennes favoritt-filmer. Dette gjør at han begynner å tro at de kanskje har mer til felles enn bare deres interesse for filmer.

## Rolleliste
* Yu Xia som Mao Dabing
* Haibin Li som Pan Daren
* Zhengjia Wang som Mao Xiaobing
* Haoqi Zhang som Bing Bing
* Yuquing Xia som Xiaobings far
* Shan Jiang som en politi-betjent
* Zhenhua	Zhenhua som  Niu

## Eksterne lenker
*
Hunza

**Hunza** var en liten vasallstat i kolonitidens India, nordvest for Kashmir. Den var på omkring 10&nbsp;000&nbsp;km² og hadde i 1911 et folketall på  innbyggere, muslimske darder. Hunza omfattet de fleste pass som fører over Pamir. Hunza, som ble grunnlagt som stat på 1500-tallet, kom under britisk velde i 1891. 

Hunza ble en del av Pakistan da denne staten ble opprettet i 1947.

## Eksterne lenker
* Kongefamilien i Hunza
* Hunza
* Muhammad Jamal Khan, Mir av Hunza
* Worldstatesmen – Hunza
Niels Ødegaard

**Niels Ødegaard** (1892–1976) var en avisredaktør og politiker for Det norske Arbeiderparti og Norges Kommunistiske Parti. Ødegaard var sjefredaktør i *[[Ny Dag (avis)|Ny Dag]]*, ordfører i Gjøvik og stortingsrepresentant i flere perioder. Han var sønn av skomaker Anton Ødegaard (1865–1931) og Pauline Josefine Nielsen (1863–1943). Han ble utnevnt som æresborger av Gjøvik i 1967 og i 1972 ble det reist et monument av han. Han er Norges lengstsittende ordfører gjennom tidene, med 45 år.  

## Arbeidskarriere
Ødegaard startet sin arbeidskarriere i et trykkeri fra 1906 til 1909 og siden som sekretær for O. Mustad & Søn fra 1909 til 1911. Han studerte deretter på Elverum lærerskole og ble uteksaminert i 1913. Han ble da ansatt som lærer i Gjøvik, samt som vikarlærer i Tyldalen, Fluberg og Vardal. Han ledet også Gjøviks skolestyre, var nestleder av oppsynsrådet for Kommunenes Filmcentral og Norsk Film. Han var også styreleder i en rekke lokale bedrifter som Gjøvik Støperi og mek. Verksted, Gjøvik Skifabrik, Gjøvik Auto og Byggeleverandøren, samt at han var styremedlem hos Gumælius og Reklame, Gjøvik Bruk og Norges Industriforbund.

## Politisk karriere
Fra 1916 til 1934 var han leder av det lokale Arbeiderparti-laget. Fra 1919 til 1924 var han sjefredaktør i Arbeiderparti-avisen *[[Ny Dag (avis)|Ny Dag]]*. Ved partisplittelsen i 1923, da et mindretall i Arbeiderpartiet etablerte Norges Kommunistiske Parti, ble partiet delt på ulike måter landet rundt etter hvor de enkelte grupperingene hadde flertall. I Innlandet stod kommunistene sterkt og i Gjøvik kom de i flertall og beholdt partiorganisasjonen og partiavisa *Ny Dag*. Niels Ødegaard meldte seg ut av Norges Kommunistiske Parti året etter og meldte seg inn i Arbeiderpartiet. Det gikk fort nedover med *Ny Dag*, som gikk konkurs i 1924. Blant annet i konkurranse med Arbeiderpartiets nyetablerte avis *[[Oppland Arbeiderblad|Opland Arbeiderblad]]*, som kom ut fra 30. januar 1924. Fra 1926 ble Ødegaard sjefredaktør i denne avisen.

Han ble valgt inn i Gjøviks kommunestyre i 1919 og satt som ordfører fra 1922 til han måtte gå av under okkupasjonen av Norge i 1940. Etter Andre verdenskrig ble han gjeninnsatt som ordfører og satt helt frem til 1967. Han ble valgt til vararepresentant til Stortinget i perioden 1925-1927 og 1928-1930 for valgkretsen Kjøpstedene i Hedmark og Oppland fylker. Han ble valgt i 1924 på listen til Norges Kommunistiske Parti, men rett etter valget gikk han tilbake til Arbeiderpartiet. Han ble valgt som stortingsrepresentant i valgene i 1933 og 1936. Under okkupasjonen ble han disponent for A/S Hunton Bruk, hvor han var til 1961. Hans økonomiske politikk ble kjent som «Ødegaardianisme», som var en form for blandingsøkonomi.

### Stortingskomiteer
* Utenriks- og konstitusjonskomiteen 1928-1930
* Komiteen for hemmelige protokoller 1934-1936
* Finans- og tollkomiteen 1937-1945

## Referanser


## Eksterne lenker
*
Onsu

**Onsu**, eller **Wensu** (kinesisk: 温宿县; pinyin: *Wēnsù Xiàn*; uigursk : ئونسۇ ناھىيىسى / *Onsu Nahiyisi*), er et fylke i prefekturet Aksu i den autonome region Xinjiang i Folkerepublikken Kina.

Befolkningen var på  innbyggere i 1999.

## Administrative enheter
**Storkommuner:**
* 阿热勒镇 Arele zhèn, 克孜勒镇 Kezile zhèn, 吐木秀克镇 Tumuxiuke zhèn, 温宿镇 Wensu zhèn
**Kommuner:**
* 博孜墩柯尔克孜族乡 Bozidunkeerkezizu xiāng, 古勒阿瓦提乡 Guleawati xiāng, 佳木乡 Jiamu xiāng, 恰格拉克乡 Qiagelake xiāng, 托乎拉乡 Tuohula xiāng, 依希来木其乡 Yixilaimuqi xiāng

## Referanser


## Eksterne lenker
* Lokalregjeringens hjemmesider
HDD Olimpija Ljubljana

**HD Olimpija Ljubljana** er en slovensk ishockeyklubb fra Ljubljana, Slovenia. Klubben ble stiftet i 1929 og hjemmekampene spilles i Dvorana Tivoli. De spiller både i den hjemlige slovenske ligaen og den østerrikske Erste Bank Eishockey Liga.

Laget kom til finalen i Erste Bank Eishockey Liga sesongen 2007/2008. Der tapte de mot EC Red Bull Salzburg.

## Meritter

* Jugoslavisk mestere (1991): 1972, 1974, 1975, 1976, 1979, 1980, 1983, 1984
* Slovensk mester (fra 1992): 1995, 1996, 1997, 1998, 1999, 2000, 2001, 2002, 2003, 2004, 2007
## Eksterne lenker
*
Loricaria lata

***Loricaria lata*** (**[[L-nummer|L]]010**) er en art harniskmaller i gruppen Loricariinae.
Det er en ferskvannsfisk som lever i elva Araguaia i Brasil.
Den blir opptil 27&nbsp;cm lang (SL).

Den ligner på *[[Loricaria catapracta]]* og *[[Loricaria simillim]]*.

## Referanser




## Eksterne lenker
*
Loricaria

se teksten

***Loricaria*** er en gruppe harniskmaller.
*Loricaria* var den første slekten av harniskmaller (Loricariidae) som ble beskrevet.
Fylogenetiske forhold innen *Loricaria* og andre medlemmer av Loricariini er fortsatt usikre. 

## Arter

* *[[Loricaria apeltogaster]]*
* *[[Loricaria birindellii]]*
* *[[Loricaria cataphracta]]*
* *[[Loricaria clavipinna]]*
* *[[Loricaria lata]]*
* *[[Loricaria lentiginosa]]*
* *[[Loricaria lundbergi]]*
* *[[Loricaria nickeriensis]]*
* *[[Loricaria parnahybae]]*
* *[[Loricaria piracicabae]]*
* *[[Loricaria prolixa]]*
* *[[Loricaria pumila]]*
* *[[Loricaria simillima]]*
* *[[Loricaria spinulifera]]*
* *[[Loricaria tucumanensis]]*

## Eksterne lenker
*
KHL Medveščak Zagreb

**KHL Medveščak Zagreb** (kroatisk: Klub Hokeja na Ledu Medveščak, forkortet: KHL Medveščak Zagreb) er en kroatisk hockeyklubben fra Zagreb. Medveščak ble grunnlagt i 1961, og er den mest suksessrike klubben i Kroatia etter den kroatiske ligaen ble etablert i 1991. Klubben har vunnet 14 nasjonale mesterskap og er for tiden spiller i Erste Bank Eishockey Liga og er ligaens eneste laget representert fra Kroatia. Andre lag i ligaen er fra Østerrike, Slovenia og Ungarn. Imidlertid deltar Medveščak fortsat i den kroatiske mesterskapet finalen.

## Galleri

Fil:KHL Medvescak Alba Volan 19 111009 5.jpg|
Fil:Dom sportova 111009 KHL Medvescak vs Alba Volan.jpg|
Fil:KHL Medveščak 06122009.jpg|
Fil:KHL Medvescak gostujuci dres 2009-10.jpg|sesong 2009/2010

## Eksterne lenker
*
HK Jesenice

**Acroni Jesenice** eller **HK Jesenice** er en slovensk hockeyklubb fra byen Jesenice. Laget spiller fra 2006/2007-sesongen både i den østerrikske ligaen Erste Bank Eishockey Liga og i det innfødte slovenske ligaen. Fordi disse seriene kolliderer med hverandre, er det vanligvis et b-lag som spiller i den slovenske ligaen. Klubben ble stiftet i 1948 er  mester i Den tidligere jugoslaviske liga med 23 mesterskap. Klubben har også vunnet den slovenske ligaen åtte ganger. Acroni navnet kommer fra byens stålverk som er sterkt assosiert med klubben.

## Eksterne lenker
* https://web.archive.org/web/20120511230002/http://www.hkjesenice.si/